সভায় রিতা চাকমা বলেন, গত ২৩ ডিসেম্বর, বান্দরবান সদরে রাজপর্ণ্যহ বেড়াতে আসা মারমা কিশোরীকে গণধর্ষণ করে কাজল ও জুয়েল গংরা। এই ধরণের ঘটনা নতুন নয়, পাবর্ত্য চট্টগ্রামে নারী নির্যাতন ধর্ষণের পর হত্যা বিচার না হওয়ায় এধরণের ঘটনা আরও বৃদ্ধি পেয়েছে। অভিযোগ করে আরও বলেন, ১৯৯৬ সালে কল্পনা চাকমা অপহরণ, সুবিতা চাকমা, তুমাচিং মারমা, কুমিল্লা ভিক্টরিয়া কলেজের সোহাগী জাহান তনু ধর্ষণের পর হত্যা বিচার এখনো পায়নি। তাই অবিলম্বে চিহ্নিত ধর্ষকদের গ্রেপ্তারপূর্বক দৃষ্টান্তমূলক শাস্তির দাবি জানান। সভায় ছাত্র যুব নেতারা বলেন, পাবর্ত্য চট্টগ্রামে আগে কখনো ধর্ষণের শব্দ ছিল না। সেটলারা যখন পাবর্ত্য চট্টগ্রামে অনুপ্রবেশ করে, তখন থেকেই ভূমি বেদখল, নারী নির্যাতন, ধর্ষণের পর হত্যা, সাম্প্রদায়িক হামলা দিন দিন বৃদ্ধি পেয়েছে। আজকে পাবর্ত্য চট্টগ্রামে মাঠে ঘাটে বাইরে কোন নারীরাই নিরাপদ নই। তাই পাবর্ত্য চট্টগ্রামসহ সারা দেশে নারী নির্যাতনের বিরুদ্ধে রুখে দাঁড়ানোর জন্য দাবি জানান ও চিহ্নিত ধর্ষকদের গ্রেপ্তার করে দৃষ্টান্তমূলক শান্তির দাবি জানিয়েছেন।